**PIELISJOEN KOULUN ARVIOINTISUUNNITELMA, LUKUVUOSI 2018-2019**

|  |  |  |  |
| --- | --- | --- | --- |
| **Ajankohta** | **7.-luokka** | **8.-luokka** | **9.-luokka** |
| KOKO LUKUVUOSI | Opettajat arvioivat omiin oppiaineisiinsa määriteltyjen tavoitteiden saavuttamista. Arvioinnin kohteena ovat mm. oppiminen ja työskentely. Arviointi on rakentavaa, kannustavaa ja opiskelussa eteenpäin ohjaavaa. Arvioinnissa pyritään painottamaan positiivista pedagogiikkaa Joensuun kaupungin lukuvuoden painopisteen mukaisesti.   * Arvioidaan oppimisprosessia eli annetaan jatkuvaa palautetta sekä kirjallisesti että suullisesti (formatiivinen). * Arvioidaan osaamista, tuloksia, tuotoksia, projekteja jne. (summatiivinen).   Oppilaita ohjataan itsearviointiin ja vertaisarviointiin.  Pielisjoen koulun toimintaohjeista ja käyttäytymisen arvioinnista tiedotetaan oppilaille ja huoltajille Wilman tiedotteissa. | | |
| Elo-syyskuu | Aineenopettaja esittelee oppilaille opettamansa oppiaineen tavoitteet ja sisällöt sekä opintojen aikaisen arvioinnin (summatiivisen ja formatiivisen) periaatteet. | | |
| Syyskuu | Vanhempainilta |  |  |
| Lokakuu | Oppilas tekee itsearvioinnin lukukauden alun opiskelustaan ennen oppimiskeskustelua. | Oppimiskeskustelu luokanohjaajan harkinnan mukaan tai huoltajan pyynnöstä. | Oppimiskeskustelu luokanohjaajan harkinnan mukaan tai huoltajan pyynnöstä. |
| Lokakuu – tammikuu | Oppimiskeskustelu. Mukana ovat luokanohjaaja, huoltaja(t) ja oppilas. Miten yläkoulu on alkanut, toiveet ja odotukset yhteistyölle.  Huomioidaan oppilaan tekemä itsearviointi. |  |  |
| Marraskuu |  |  | Oppilaan itsearviointi Wilmassa: oppiaineet, tavoitteet, painopiste yhteishaussa. Tätä arviointia peilataan 8. luokan keväällä tehtyyn arviointiin.  Huoltajilta pyydetään vastaus siitä, että he ovat nähneet Wilmasta oppilaan tekemän arvioinnin. Opettajien kommentit oppilaan henkilökohtaisissa palautekeskusteluissa. |
| Joulukuu | Aineenopettajat käyvät palautekeskustelut kahden kesken oppilaan kanssa ja avaavat oppilaalle hänen todistukseen saamansa arvosanan perusteet.  Oppilas saa välitodistuksen, joka sisältää oppiaineiden arvosanat ja 7. - 8. luokilla myös käyttäytymisen arvosanan. | | |
| Maalis-huhtikuu | Oppilaille tiedotetaan opinnoissa etenemisen, luokalta siirtymisen ja luokalle jättämisen periaatteet ja käytännöt. Tiedotus oppilaan heikosta menestymisestä oppiaineessa, suunnitelmat, tavoitteet ja tuki oppilaan loppukevään opiskelulle. | | |
| Huhtikuu |  | Oppilaan itsearviointi Wilmassa: oppiaineet, tavoitteet. Opettajien kommentit henkilökohtaisissa palautekeskusteluissa. |  |
| Toukokuu | Aineenopettajat käyvät palautekeskustelut kahden kesken oppilaan kanssa ja avaavat oppilaalle hänen todistukseen saamansa arvosanan perusteet.  Oppilas saa lukuvuositodistuksen, joka sisältää oppiaineiden ja käyttäytymisen arvosanat tai päättötodistuksen (9.lk), joka sisältää oppiaineiden arvosanat. | | |